b'\n_START_ARTICLE_\nZdravilna stra\xc5\xa1nica\n_START_SECTION_\nOpis\n_START_PARAGRAPH_\nZdravilna stra\xc5\xa1nica dose\xc5\xbee v vi\xc5\xa1ino do en meter in ima zna\xc4\x8dilne \xc5\xa1krlatno rde\xc4\x8de cvetne glavice, sede\xc4\x8de na dolgem peclju.\n_START_SECTION_\nRaz\xc5\xa1irjenost in uporabnost\n_START_PARAGRAPH_\nRaste po vla\xc5\xbenih travnikih in gozdnih jasah severne poloble (Evropa, severna Azija in Severna Amerika), kjer cveti junija in julija. V ljudskem zdravilstvu se za zdravljenje uporabljajo korenika, korenine in zeli zdravilne stra\xc5\xa1nice._NEWLINE_Fitokemi\xc4\x8dno so raziskani le podzemni deli. Ti vsebujejo \xc4\x8dreslovine, flavone in saponine, sve\xc5\xbei pa vsebujejo tudi eteri\xc4\x8dna olja in vitamin C. Dokazano je bilo tudi, da korenika vsebuje snovi, ki upo\xc4\x8dasnijo izpadanje las.'